دل پر جو زخم ہیں وہ دکھائیں کسی کو کیا حبیب جالب غزلیں
دل پر جو زخم ہیں وہ دکھائیں کسی کو کیا 
اپنا شریک درد بنائیں کسی کو کیا 
ہر شخص اپنے اپنے غموں میں ہے مبتلا 
زنداں میں اپنے ساتھ رلائیں کسی کو کیا 
بچھڑے ہوئے وہ یار وہ چھوڑے ہوئے دیار 
رہ رہ کے ہم کو یاد جو آئیں کسی کو کیا 
رونے کو اپنے حال پہ تنہائی ہے بہت 
اس انجمن میں خود پہ ہنسائیں کسی کو کیا 
وہ بات چھیڑ جس میں جھلکتا ہو سب کا غم 
یادیں کسی کی تجھ کو ستائیں کسی کو کیا 
سوئے ہوئے ہیں لوگ تو ہوں گے سکون سے 
ہم جاگنے کا روگ لگائیں کسی کو کیا 
جالبؔ نہ آئے گا کوئی احوال پوچھنے 
دیں شہر بے حساں میں صدائیں کسی کو کیا